==== Apartheid ====
Også Jyllands-Postens holdning til [[apartheid]]-styret i [[Sydafrika]] er omdiskuteret. [[Gerhardt Eriksen]] skriver i bogen ''Hvis De vil vide mere'', der udkom i forbindelse med avisens 125-års jubilæum i [[1996]], at "som før fulgte bladet den udenrigske udvikling i Østeuropa, i Frankrig og i Sydafrika – alle steder med kritik over for de stedlige magthavere". I en artikel af journalisten [[Ulrik Dahlin]] i [[Dagbladet Information]], der har gennemgået Jyllands-Postens behandling af apartheid i perioden 1960-1977, hævdes det, at avisen sjældent omtalte begivenhederne i Sydafrika, og hvis den endelig gjorde, var der højst i form af [[notits]]er, som ikke var kritiske <ref>''Information Weekend'', 20.-21. september, 2008, s. 16-17.</ref>. I forbindelse med apartheidstyrets vedtagelse af anti-sabotageloven i [[1962]] og [[Nelson Mandela]]s [[Livsvarigt fængsel|livstidsdom]] i juni [[1964]] som følge af samme lov bragte avisen ikke en eneste [[reportage]]. Heller ikke [[FN]]'s vedtagelse af resolution nr. 1761 i november 1962, som fordømte apartheidstyret, blev omtalt i avisen. Det samme mønster sås ved de følgende fordømmende resolutioner vedtaget af FN i [[1960'erne]] og op til 1977 med resolution nr. 418.
Historie Foreninger Organisationer